Kære forældre i xx,

Jubiiii! Forældrerådet arrangerer **hyttetur den xx.xx.2023**. Vi har super gode erfaringer med hytteture fra de foregående år, da hytteture er enkle for os voksne og en KÆMPE oplevelse for børnene. Og så er det vildt hyggeligt for både børn og voksne.

Vi har den holdning, at vi ikke kan blive for mange voksne, så alle der har tid og lyst er meget velkomne til at deltage. *BEMÆRK,* at hytteturen ikke er for søskende.

Børn og lærere tager afsted med bus til hytten fredag morgen. Forældrerådet og andre interesserede forældre overtager ansvaret for børnene fra klokken 12.30 om fredagen og frem til lørdag morgen senest klokken 10.30.

Hytteturen er således et privat arrangement fra fredag klokken 12.30 til børnene hentes lørdag.

Med dette brev får I et program for turen og praktiske oplysninger. Omkostningerne vil blive dækket af klassekassen. Alle bedes returnere tilmeldingssedlen til **Navn Navnsen** senest **xxxsdag den xx.xx.2023**.

Til fredag eftermiddag og aftenen vil det være meget fint, hvis der er nogle forældre, som kan sende boller, kage, frugt, nødder el.lign. med jeres barn i skole fredag morgen. Børnene skal kun have formiddagsmad og frokostmadpakker med (børn som er med i madordningen, får en madpakke fra cafeen på skolen). Altså ingen eftermiddagsmadpakker, for der spiser vi de medbragte boller.

*BEMÆRK,* at der kan være børn i klassen der har fødevareallergier.

Klasselærer og klassepædagog laver værelsesfordeling i forhold til, hvem, som sover sammen, så der ikke opstår usikkerhed om værelserne. Desuden bliver der tildelt en voksen pr. rum, som står for godnathistorie og hjælp til godnatklargøring.

Angående transporten hjem, plejer det at løses med samkørsel, så husk at skrive på tilmeldingssedlen, om I har mulighed for at tage ekstra børn med hjem, eller om I har behov for kørsel.

Det vil være en hjælp, hvis så mange forældre som muligt har tid og lyst til at deltage. Skriv til os om ~ og i hvilket tidsrum ~ I eventuelt kan deltage. Forældrerådet deltager fra klokken 12.30 om fredagen. Muligvis endnu tidligere. Det vil også være en god hjælp, hvis man som forældre kan komme om aftenen og evt. blive og sove. Skriv det på tilmeldingen, hvis I kommer med. Det plejer at være hyggeligt, og hvis blot du tager en madras med, finder vi nok plads til alle.

De børn der ikke har lyst til at overnatte i hytten hentes senest klokken 20.00, så der ikke opstår uro blandt de børn der skal overnatte.

***Eksempel på program for turen***

***A*** Alle elever møder på skolen til normal undervisningstid kl. 8.00.

***B*** Afgang med lejet bus sammen med xxxx og xxxx som står for undervisningen indtil kl. 12.30. Interesserede forældre er velkomne til at deltage fra starten.

***C*** Forældrerådet og gerne øvrige interesserede forældre ankommer til hytten i løbet af formiddagen og overtager ansvaret for børnene kl. 12.30, hvorefter det er et privat arrangement.

***D*** Øvrige forældre, som deltager, støder til i løbet af dagen eller aftenen, som det passer.

***E*** Eftermiddagen vil gå med leg, spil, hygge, bål og hjemmebag.

***F*** Aftensmad.

***G*** Afhentning af de børn der ikke skal sove i hytten, sker senest kl. 20.00.

***H*** Hygge om aftenen – fx diskotek eller filmaften.

***I*** Lørdag er der kaffe og te fra cirka kl. 8.00 til hentende forældrene. Vi hjælper hinanden med oprydning og rengøring. Vi håber på at være klar til at køre hjem kl. 10.30. Så senest 10.30 skal børnene afhentes.

***Huskeliste***

***A*** Madpakke til formiddag og evt. frokost fredag. Husk også penalhus, men skoletasken behøver du ikke at have med

***B*** Nattøj

***C*** Lagen, sovepose eller dyne + pude (deltager du som forældre, så tag gerne en ekstra madras eller et liggeunderlag med)

***D*** Tandbørste

***E*** Evt. medicin (giv forældrerådet besked)

***F*** Sovebamse

***G*** Skiftetøj

***H*** Udetøj (regntøj, overtræksbukser, tyk trøje, hue, gummistøvler mv.)

***I*** Indefodtøj (gulvene er ret kolde)

***J*** Lommelygte

***K*** Festtøj til disko

Vi vil gerne give børnene en tur lidt ud over det vante, hvor de kan være sammen på nogle andre præmisser, end dem de plejer. Vi opfordrer derfor til, at de ikke tager elektroniske apparater med. Dette inkluderer både iPad og telefoner m.m.

Vi medbringer en masse gode børnespil, som vi kan hygge med, og hvis et barn har brug for at ringe hjem, eller I har brug for at komme i kontakt med jeres barn, er forældrerådets telefoner tændte og tilgængelige.

*Kontaktoplysninger på hytten & mobilnumre til forældrerådet skrives her.*

***Denne side returneres til xxxx senest xx.xx.2023***

|  |  |  |  |  |
| --- | --- | --- | --- | --- |
| Dit barns navn |  | | | |
| Din (forældre) underskrift |  | | | |
| *Sæt x* |  | | | |
| Kommer inkl. overnatning | Ja |  | Nej |  |
| Kommer, men hentes fredag senest klokken 20.00 | Ja |  | Nej |  |
| Forældre, der overnatter i hytten | Stk. |  | Ankomst ca. |  |
| Forældre, der kommer og deltager | Stk. |  | Fra kl. ~ til kl. |  |
| *Kørsel lørdag* |  |  |  |  |
| Vi henter selv | Ja |  | Nej |  |
| Vi har plads til flere i bilen | Ja |  | Stk. |  |
| Vi har brug for et lift hjem | Ja |  | Stk. |  |
| *Til eftermiddagsmad og dessert har vi brug for ca. 50 boller og 4-6 kager til dessert plus diverse frugt og nødder.* | | | | |
| Vi vil gerne bage boller | Ja |  | Stk. |  |
| Vi vil gerne bage en kage | Ja |  | Stk. |  |
| Vi vil gerne sende frugt, nødder el.lign. med | Ja |  |  |  |
| Vi vil gerne hjælpe med oprydning og rengøring fra klokken 9.00 lørdag morgen | Ja |  |  |  |
| *Specielle hensyn* |  |  |  |  |
| Der er brug for at blive taget følgende hensyn til medicin, spisevaner eller puttevaner el.lign. | Ja |  | Skriv hvad |  |